**26.04.2023.**

**E-pasta nosaukums**

Par Agrīnās intervences pakalpojumu bērniem ar autiskā spektra traucējumiem

**E-pasta teksts**

Nacionālais veselības dienests informē, ka no valsts budžeta līdzekļiem tiek apmaksāti Agrīnas intervences pakalpojumi bērniem ar autiskā spektra traucējumiem. Uz Agrīnās intervences pakalpojumu var nosūtīt ģimenes ārsts vai ārsts - speciālists (psihiatrs vai bērnu psihiatrs, bērnu neirologs, pediatrs, neonatologs, ģenētiķis).

Agrīnās intervences pakalpojumu var saņemt, ja izpildās visi zemāk minētie punkti:

1) bērns ir vecumā līdz 6 gadiem (ieskaitot), bet jāņem vērā, ka prioritāri pakalpojums tiek sniegts bērniem līdz 3 gadiem (ieskaitot);

2) bērnam ir pamanīti pirmreizēji simptomi, kavēta psihiskā attīstība;

3) bērna vecāki ir ieinteresēti un vēlas sadarboties ar speciālistiem.

Šobrīd Agrīnās intervences pakalpojumu sniedz tikai Bērnu klīniskā universitātes slimnīca, bet aktīvi noris darbs pie jaunu pakalpojumu sniedzēju atlases.